Coba ceritain soal Kolintang dalam bahasa jawa

Kolintang utawa kulintang iku piranti musik kang kapérang saka barisan gong cilik kang ditata kanthi jejer. Piranti iki anggoné nggunakaké  bebarengan karo gong lan drum. Kolintang iku kagolong kelompok piranti musik gong ing Asia Tenggara, kang wis digunakaké wiwit biyèn ing Kepuloan Melayu Wétan-Filipina, Indonésia Wétan, Malaysia Wétan, Brunei, lan Timor. Piranti musik iki wis malih. Jaman biyèn piranti iki mung kanggo mènèhi tandha nalika ana wara-wara ing warga masarakat. Gunane kolintang iku béda-béda, saben jaman béda anggoné nggunakaké . Gunane piranti iki manut jaman lan buddayane, kaya ta agama Hindhu, Buda, Islam, Kristen, lan budaya kulon, kulintang kerep owah lan manut owah-owahaning jaman.

Piranti musik iki digawé saka kayu kang entheng nanging kuwat kaya déné kayu bandaran, wenang, kakinik kayu cempaka. Jeneng kolintang asalé saka suwara tong (nada cendhak), ing (nadha dhuwur) lan tang (nadha biyasa). Ing bas dhaera tembung kang isiné ngajak dolanan tang, ing, tong ya iku:  Mangemo kumolintang. Banjur ukara iku owah dadi tembung kolintang.